- Hindi News
- National
- जलदाय में वरिष्ठता को दरकिनार कर जूनियर को दिया चीफ इंजीनियर का अतिरिक्त चार्ज
जलदाय में वरिष्ठता को दरकिनार कर जूनियर को दिया चीफ इंजीनियर का अतिरिक्त चार्ज
जलदायविभाग में चीफ इंजीनियर का डबल चार्ज देने के लिए वरिष्ठता को दरकिनार किया जा रहा है। विभाग में चीफ इंजीनियर की दो खाली पोस्ट पर सीनियर के बजाए जूनियर इंजीनियरों को अतिरिक्त काम दिया है। वहीं चीफ इंजीनियर के प्रमोशन का पैनल पहले से ही तय होने के बावजूद उन्हें काम नहीं दिया जा रहा है। ऐसे में विभाग की कार्यप्रणाली पर सवाल उठ रहे है। विभाग में दो चार्ज संभालने वाले अधिकांश इंजीनियर विवादों में फंसे हैं।
जलदाय विभाग में चीफ इंजीनियर के 7 पद है। इसमें से 2 पद खाली पड़े है। उनका काम अतिरिक्त चार्ज के तौर पर दूसरे इंजीनियर देख रहे है। जबकि चीफ इंजीनियर के प्रमोशन के समय ही आगामी पैनल तैयार कर लिया था। पैनल में एडिशनल चीफ इंजीनियर पीएस चौहान अशोक गर्ग शामिल है। सीट खाली होने पर उन्होंने पोस्टिंग देनी थी। लेकिन चीफ इंजीनियर (प्रोजेक्ट- जोधपुर) की खाली पोस्ट का अतिरिक्त चार्ज जूनियर एसीई आरके विश्नोई को दे रखा है। वहीं चीफ इंजीनियर टेक्निकल मेंबर (बोर्ड) का चार्ज भी सीई (प्रशासन) आईडी खान को दे रखा है। एक इंजीनियर के पास दो चार्ज होने से कामकाज प्रभावित हो रहा है तथा आम जनता से जुड़े प्रोजेक्ट का काम भी समय पर नहीं हो पा रहा है।
ये है चीफ इंजीनियर की पोस्ट
चीफइंजीनियर (स्पेशल प्रोजेक्ट) : डीएम जैन
चीफ इंजीनियर (हैडक्वार्टर) : अखिल जैन
चीफ इंजीनियर (ग्रामीण) : सीएम चौहान
चीफ इंजीनियर (प्रशासन) : आईडी खान
टेक्निकल मेंबर (बोर्ड) : खाली (आईडी खान के पास चार्ज)
चीफ इंजीनियर (प्रोजेक्ट- जोधपुर) : खाल ( एसीई आरके विश्नोई पास चार्ज)
चीफ इंजीनियर (नागौर) : महेश करल
एईएनसे एक्सईएन का प्रमोशन एक साल से अटका
प्रदेशमें एक्सईएन की 65 पोस्ट खाली पड़ी है। ऐसे में जलदाय विभाग के करीब 65 डिविजनों में काम करने वाले इंजीनियर नहीं है। इससे आगामी गर्मियों की प्लानिंग नहीं हो पाई है। एक्सईएन की पोस्ट खाली होने से इन डिविजनों में पेयजल सप्लाई सुधार कार्य भी प्रभावित हो रहे है।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva bho_Deva awa_Deva awa_Deva bho_Deva bho_Deva bho_Deva mag_Deva hin_Deva